Kaufvertrag über ein Haus
edition published: 2023-10-06
availability: CC BY-NC-SA (https://creativecommons.org/licenses/by-nc-sa/4.0/)

9074 AD 98-117 Arsinoite

ἔτους [...] Αὐτοκράτορος Καίσαρος Νέρουα Τραιανοῦ Σεβαστοῦ Γερμανικοῦ Δακικοῦ μηνὸς Ἀπελλαίου ϛ Φαῶφι ϛ ἐν Νείλου πόλει τῆς Ἡρακλείδου μερίδος τοῦ Ἀρσινοείτου νομοῦ. ὁμολογεῖ Παπεῖς Παπεῖτος ὡς ἐτῶν[^a1] κ οὐλὴ θέρσωι ἀριστερῶι Τανεφρέμμι τῇ καὶ Θενύρι Πανεφρέμμιος ὡς ἐτῶν[^a2] [...] ἀσήμωι μετὰ κυρίου τοῦ ἑαυτῆς ἀνδρὸς Ὀννώφρεως τοῦ Χαιρᾶτος ὡς ἐτῶν νϛ οὐλὴ μετώπωι ἐξ ἀριστερῶν πεπρακέναι τὸν ὁμολογοῦντα κατὰ[^a3] τήνδε τὴν ὁμολογίαν ἀπὸ τοῦ νῦν ἐπὶ τὸν ἅπαντα χρόνον τὸ ὑπάρχον αὐτῶι ἐν κώμῃ Σοκνοπαίου Νήσου ἀπὸ κληρονομίας τοῦ τετελευτηκότος ὁμοπατρίου ἀδελφοῦ Στοτοήτιος τρίτον μέρος οἰκίας καὶ αὐλῆς καὶ αἰθρίου ὃ διʼ ἀπογραφῆς τέταρτον μέρος τῆς οἰκίας[^a4][...] καὶ τὰ συνκύροντα πάντα, γείτονες νότου Στοτοήτεως πρεσβυτέρου υἱοῦ Στοτοήτεως τέκτωνος οἰκία, βορρᾶ τοῦ Τανεφρέμμεως τῆς πριαμένης ἀνδρὸς Ὀννώφρεως οἰκίαι, λιβὸς ῥύμη βασιλική, καὶ ἀπέχειν τὸν ὁμολογοῦντα παρὰ τῆς Τανεφρόμμεως τὴν συμπεφωνημένην τιμὴν πᾶσαν ἐκ πλήρους παραχρῆμα διὰ χειρὸς ἐξ οἴκου ἀργυρίου κεφαλαίου δραχμὰς πεντακοσίας καὶ βεβαιώσειν τὸν ὁμολογοῦντα τὰ κατὰ τὴν πρᾶσιν ταύτην διὰ παντὸς πάσῃ βεβαιώσει ἀπό τε δημοσίων καὶ ἰδιωτικῶν πάντων, ἀπὸ μὲν λαογραφιῶν πασῶν ἀπὸ τῶν ἔμπροσθεν χρόνων μέχρι τοῦ ἐσομένου[^a5] ἑτέρου εἰκονισμοῦ κατʼ οἰκίαν ἀπογραφῆς, ἀπὸ δὲ ἰδιωτικῶν καὶ πάσης ἐνποιήσεως ἐπὶ τὸν ἅπαντα χρόνον καὶ μηδένα ἐπιπορευόμενον μηδʼ ἐμποιούμενος[^a6] τοῦ πεπραμένου τρίτου μέρους οἰκίας μηδὲ μέρους αὐτοῦ κατὰ μηδένα τρόπον καθότι πρόκειται καὶ μηδένα κωλύοντα τὴν Τανεφρέμμιν[^a7] μηδὲ τοὺς παρʼ αὐτῆς, κυριευούσης δὲ τῆς Τανεφρέμμεως τοῦ πεπραμένου τρίτου μέρους οἰκίας εἰσοδευούσης καὶ ἐξοδευούσης καθαιρούσης[^a8] καὶ ἀνοικοδομούσης[^a9] καὶ ἐπισκευαζούσης καὶ πωλούσης καὶ ὑποτιθείσης καὶ ἑτέροις μεταδιδούσης [...][...][...] καὶ χρωμένης αὐτῷ ὡς ἐὰν αἱρῆται[^a10] πρός τε τὰ προκείμενα μηδὲν τὸν ὁμολογοῦντα μηδὲ τοὺς παρʼ αὐτοῦ ἐνκαλεῖν μηδʼ ἐνκαλέσειν[^a11] μηδὲ διαμφισβητήσειν τρόπῳ μηδενί. ὅ, τι δʼ ἂν τῶν[^a12] προγεγραμμένων παρασυγγραφήσει ὁ ὁμολογῶν ἢ ὁ[^a13] ὑπὲρ αὐτοῦ προσαποτισάτω τῆι Τανεφρέμμι καὶ τὰ ἀνηλωμένα διπλᾶ καὶ ἥν τε εἴληφεν τιμὴν διπλῆν καὶ ἐπίτιμον ἀργυρίου δραχμὰς διακοσίας πεντήκοντα καὶ εἰς τὸ δημόσιον τὰς ἴσας καὶ μηδὲν ἧσσον τὰ διωμολογημένα κύρια εἶναι. ὑπογραφεῖς τοῦ μὲν ὁμολογοῦντος Διόσκορος [...] ὡς ἐτῶν [...]γ οὐλὴ γόνατι δεξιῶι, τῆς ἄλλης ὁ ἐπιγραψάμενος κύριος. Παπεὶς Παπεῖτος ὁμολογῶ πεπρακέναι Τανεφρέμμει τῇ καὶ Θενύρει ἀπὸ τοῦ νῦν ἐπὶ τὸν ἅπαντα χρόνον τὸ ὑπάρχον μοι ἐν κώμῃ Σοκνοπαίου Νήσου ἀπὸ κληρονομίας τοῦ τετελευτηκότος μου ἀδελφοῦ Στοτοήτιος τρίτον μέρος οἰκίας καὶ αὐλῆς καὶ αἰθρίου ὃ διʼ ἀπογραφῆς τέταρτον μέρος κοινὸν καὶ ἀδιαίρετον καὶ τὰ συνκύροντα πάντα, γείτονες νότου Στοτοήτιος τέκτωνος οἰκία, βορρᾶ τοῦ Τανεφρέμμιος τῆς πριαμένης ἀνδρὸς Ὀννόφριος τοῦ Χειρᾶτος οἰκίαι, λιβὸς ῥύμη βασιλική, καὶ ἀπέχω τὴν συμπεφωνημένην τιμὴν ἐκ πλήρους παραχρῆμα διὰ χειρὸς ἐξ οἴκου ἀργυρίου δραχμὰς πεντακοσίας καὶ βεβαιώσω πάσῃ βεβαιώσει καθὼς πρόκειται. ἔγραψεν ὑπὲρ αὐτοῦ Διόσκορος διὰ τὸ μὴ εἰδέναι γράμματα. Τανεφρύμις ἡ καὶ Θενῦρις Πανεφρύμιος μετὰ κυρίου τοῦ ἀνδρός μου Ὀννόφριος τοῦ Χειρᾶτος ἠγόρακα καθὼς πρόκιται. Ὀννόφρις ἔγραψα ὑπὲρ τῆς Τανεφρέμμιος διὰ τὸ μὴ εἰδέναι γράμματα. ἐντέτακται διὰ τοῦ κώμης[^a14] Νείλου πόλεως γραφείου.

[^a1: ἐτῶν | ἐτῶν]

[^a2: ἐτῶν | ἐτῶν ἐτῶν]

[^a3: κατὰ | διὰ]

[^a4: οἰκίας | om.]

[^a5: ἔμπροσθεν χρόνων μέχρι τοῦ ἐσομένου | ἐν αὐτῷ φανησομένων ἀπογεγράφθαι ἕως | [...]οσ]

[^a6: καὶ μηδένα ἐπιπορευόμενον μηδʼ ἐμποιούμενος | [...] μηδʼ ἐπερχόμενος μηδʼ ἐμποιούμενος | [...] μηδὲ ἐμποιούμενος]

[^a7: καὶ μηδένα κωλύοντα τὴν Τανεφρέμμιν | [...]]

[^a8: καθαιρούσης | κατασπώσης]

[^a9: εἰσοδευούσης καὶ ἐξοδευούσης καθαιρούσης καὶ ἀνοικοδομούσης | εἰσοδευούσης καὶ ἐξοδευούσης καὶ [...]η ἀνοικοδομούσης | εἰσοδευ[...]η ἐνοικοδομοῦσα]

[^a10: χρωμένης αὐτῷ ὡς ἐὰν αἱρῆται | χροο[...]ται]

[^a11: ἐνκαλεῖν μηδʼ ἐνκαλέσειν | ἐπικαλεῖν μηδʼ ἐνκαλεῖν]

[^a12: μηδὲ διαμφισβητήσειν τρόπῳ μηδενί. ὅ, τι δʼ ἂν τῶν | μηδὲ διαμφισβητήσειν τρόπῳ μηδενί. ὅτι δʼ αὐτῶν | [...] ἀντὶ δʼ αὐτῶν]

[^a13: ὁ | om.]

[^a14: ἐντέτακται διὰ τοῦ κώμης | Ε[...]ι[...] κώμησ]